Pierre Goubert
Pierre Goubert, 1915-2012, fransk historiker. Pierre Gouberts mål var at skrive historie som en helhed af økonomiske, sociale og mentale mønstre i et regionalt afgrænset område; her er hans vigtigste arbejde Beauvais et le Beauvaisis de 1600 à 1730 (1960). Han blev inspireret af Annalesskolen og banebrydende inden for familiehistorie, men skrev også en grundlæggende biografi af kardinal Mazarin: Mazarin (1990). I 1965 udvidede han det regionale perspektiv til det nationale med Louis XIV et vingt millions Français.
Pierre Goubert udgav sine erindringer: Un parcours d’historien. Souvenirs, 1915-1995  (1996).